На основу члана 46.став 1.тач. 1), став 2 и став 4, члана 47 и члана 49.став 1, 4 и 5. Закона о локалним изборима („Службени гласник РС“, број 129/07, 34/10-одлука УС и 54/11), Скупштина града Врања, на седници одржаној 11.03.2019.године, донела је

О Д Л У К У

О ПРЕСТАНКУ МАНДАТА ОДБОРНИКА

У СКУПШТИНИ ГРАДА ВРАЊА

I

Младену Костићу, др.спец.ОРЛ из Врања, улица Петра Кочића број 15, престаје мандат одборника у Скупштини Града Врања, подношењем оставке у форми оверене писане изјаве.

О б р а з л о ж е њ е

Одредбама члана 46.став 1.тач. 1), став 2 и став 4, члана 47 и члана 49.став 1, 4 и 5. Закона о локалним изборима („Службени гласник РС“, број 129/07, 34/10-одлука УС и 54/11), прописано је да одборнику престаје мандат подношењем оставке; да одборник може поднети оставку између две седнице у форми оверене писане изјаве; да о оставци коју је поднео одборник између две седнице, скупштина је дужна да одлучи на првој наредној седници; да одборник лично подноси оставку, оверену код органа надлежног за оверу потписа, председнику скупштине јединице локалне самоуправе, у року од три дана од дана избора; да је председник дужан да поднету оставку стави на дневни ред скупштине на првој наредној седници, са предлогом да то буде прва тачка дневног реда.

Предметна оставка Младена Костића, др.спец ОРЛ из Врања, поднета је у прописаној форми-у форми оверене писане изјаве, предата председнику Скупштине у прописаном року, чиме су испуњени услови да се о истој одлучује.

ПОУКА О ПРАВНОМ СРЕДСТВУ: Против ове одлуке може се поднети жалба Управном суду у року од 48 часова од дана доношења одлуке.

СКУПШТИНА ГРАДА ВРАЊА

11.03.2019.године, број: 02-41/2019-10

ПРЕДСЕДНИК СКУПШТИНЕ

Дејан Тричковић, спец.двм,с.р.

ТАЧНОСТ ПРЕПИСА ОВЕРАВА: СЕКРЕТАР СКУПШТИНЕ

Марко Тричковић