На основу члана 46.став 1.тач. 5), и става 6., Закона о локалним изборима („Службени гласник Републике Србије“, број 129/07, 34/10- Одлука УС и 54/11) и члана 114.став 1. Пословника Скупштине града Врања („Службени гласник града Врања“, број 3/18), Скупштина града Врања, на седници одржаној 11.03.2019.године, донела је:

**О Д Л У К У**

**О ПРЕСТАНКУ МАНДАТА ОДБОРНИКА**

**У СКУПШТИНИ ГРАДА ВРАЊА**

**I**

**БРАНИМИРУ СТОЈАНЧИЋУ**, дипл. инг. менаџмента из Врања, престаје мандат одборника у Скупштини града Врања, пре истека времена на које је изабран, преузимањем функције која је неспојива са одборничком функцијом.

**II**

Одлука ступа на снагу даном доношења и објавиће се у „Службеном гласнику града Врања“.

**О б р а з л о ж е њ е**

Правни основ за доношење ове одлуке садржан је у одредбама члана 46.став 1.тач. 5), и ставу 6. истог члана, Закона о локалним изборима („Службени гласник Републике Србије“, број 129/07, 34/10- Одлука УС и 54/11) и члана 114.став 1. Пословника Скупштине града Врања („Службени гласник града Врања“, број 3/18-пречишћен текст).

Одредбама члана 46.став 1.тач. 5), и ставом 6. Закона о локалним изборима, прописано је да одборнику престаје мандат пре истека времена на које је изабран, преузимањем посла, односно функције које су, у складу са законом, неспојиве са функцијом одборника. Ако одборнику престане мандат, преузимањем функције која је неспојива са одборничком функцијом, скупштина јединице локалне самоуправе на првој наредној седници, после обавештења о наступању таквог случаја, утврђује да је одборнику престао мандат.

Одредбом члана 114.став 1. Пословника Скупштине града Врања, прописано је да одборнику престаје мандат пре истека времена на који је изабран, под условима и на начин прописаним законом којим се уређују локални избори.

Имајући у виду да је одборник Бранимир Стојанчић, дипл. инг. менаџмента из Врања, дана 25.01.2019.године, именован за в.д директора ЈП „ Урбанизам и изградња града Врања“ да је реч о функцији која је неспојива са функцијом одборника, испуњени су законски услови за престанак мандата одборника у Скупштини града Врања, те је и одлучено као у диспозитиву ове одлуке.

**СКУПШТИНА ГРАДА ВРАЊА**

**11.03.2019.године, број: 02-39/2019-10**

**ПРЕДСЕДНИК СКУПШТИНЕ**

**Дејан Тричковић, спец.двм,с.р.**

**ТАЧНОСТ ПРЕПИСА ОВЕРАВА: СЕКРЕТАР СКУПШТИНЕ**

**Марко Тричковић**